मलेशिया में सरकार विरोधी रैली, 500 से अधिक गिरफ्तार  
मलेशिया में चुनाव सुधारों की मांग कर रहे विपक्ष की रैली के संदर्भ में प्रशासन की सख्ती के बावजूद 10,000 से अधिक लोग सड़कों पर एकत्र हो गए।
मलेशिया में चुनाव सुधारों की मांग कर रहे विपक्ष की रैली के संदर्भ में प्रशासन की सख्ती के बावजूद 10,000 से अधिक लोग सड़कों पर एकत्र हो गए। इस दौरान पुलिस ने 500 से अधिक लोगों को गिरफ्तार कर लिया। विपक्षी दल प्रधानमंत्री नजीब रजाक के नेतृत्व वाली गठबंधन सरकार पर चुनाव सुधारों और पारदर्शिता लाने के लिए दबाव बना रहे हैं। यहां अगले साल आम चुनाव होना है।  पुलिस के मुताबिक कुल 514 लोगों की गिरफ्तारी की गई है। पुलिस ने विरोध प्रदर्शनों को अवैध घोषित कर रखा था और सड़कों पर किसी तरह का उपद्रव करने को लेकर चेतावनी जारी की थी। शहर के प्रमुख स्थानों पर सैकड़ों पुलिसकर्मियों की तैनाती की गई थी।  कई लोगों को उस स्थान से पकड़ा गया, जहां विपक्षी कार्यकर्ता जमा हुए थे। हजारों की संख्या में लोग एक स्टेडियम की ओर नारेबाजी करते हुए बढ़ रहे थे और पुलिस ने उन्हें रोका।